**FARSKÉ OZNAMY – filiálky NEMČICE / Farnosť Topoľčany**

**5. veľkonočná nedeľa**

(2.5.2021 – 9.5.2021)

▪ **Sv. omše v týždni a ich úmysly** (pričom už nie je plánovaná sv. omša v pondelky):

*Streda*:   18.00 h.  Za Božie požehnanie a dary Ducha Svätého pre rodinu (z 3.1.)

*Piatok*:   18.00 h.  + Branislav, jeho rodičia a zosnulí z rod. Sivákovej a Tӧrӧkovej (zo 6.1.)

*Nedeľa*:    9.00 h.  + Eduard Valko (1.výročie)

     10.30 h.  + Ján Kostolný a Hedviga, ich rodičia a syn Jaroslav (zo 6.1.)

▪  **Liturgický kalendár týždňa:**

*Pondelok*: Sv. Filipa a Jakuba, apoštolov

*Utorok*: Sv. Floriána, mučeníka – patróna nášho mesta

*Piatok*: O najsvätejšom Srdci Ježišovom, votívna sv. omša (*1. piatok*)

*Sobota*: O Panne Márii, votívna sv. omša

*Nedeľa*: 6. veľkonočná nedeľa (*Deň matiek*)

▪ Bohoslužby v našej farnosti sú podľa dočasného rozpisu. Pričom spovedáme pol hodiny pred každou omšou. V Nemčiciach už nie je plánovaná sv. omša v pondelky.

▪ Svätý otec pp. František zverejnil výzvu, aby počas mája boli modlitby obetované za ukončenie pandémie. Teda od 1. mája modlitbu posvätného ruženca budeme obetovať na tento úmysel. Budeme sa ju v našich kostoloch modlievať v zaužívaných časoch, a to s tým, že sa ju bude predmodlievať len jedna osoba.

▪ V tomto roku by sme mali mať do 10 slávností 1. sv. prijímania pre 374 detí. Sú to deti 3. a 4. ročníka z 5 základných škôl, ktoré sú na území farnosti. Čakáme na dovolenie, aby kapacita kostola bola umožnená aspoň na 50 % návštevnosti. Vtedy zverejníme presné termíny slávností pre jednotlivé školy. Zatiaľ ich plánujeme uskutočniť v jednotlivé soboty v období od 29.5. do 26.6.2021 (*s rezervou soboty 3.7., keby niektorá škola musela ísť do karantény alebo koncom mája by ešte nebola umožnená potrebná návštevnosť*). V soboty tak pre jednotlivú školu by boli vždy dve slávnosti o 9.00 a 11.00 hod. (*s prípadnými úpravami*). Spovedanie detí a blízkych by bolo vždy v piatok popoludní. Dané slávnosti si popri tom vyžiadajú úpravu aj iných farských záležitostí (*napr. zmena úradných hodín v dané piatky, pochovávanie v piatok najneskôr o 15.00 hod., v sobotu ráno sv. omša bude zmenená z 8.00 na 7.30 hod., presun mariánskeho večeradla z rána na podvečer a pod.*). Májové modlitby obetujme aj za prvoprijímajúce deti, a aby sme to bez problémov a nákazy zvládli.

▪ Odložená slávnosť birmovania je v našej farnosti naplánovaná na **1.9.2021**.

▪ V týždni bolo na kostol, kvety, kňazský seminár a kňazov obetované: 10; 20; 3x50 a 2x200,- €. A priamym vkladom na farský účet boli darované na kňazský seminár sumy: 30 a 100,- €. Ako farnosť sme spoločne kňazský seminár podporili a odviedli sumu 1.175,- €. Rovnako ako v predchádzajúcu nedeľu, kto chce zvončekom podporiť režijné náklady nášho kostola, môže tak učiniť dobrovoľným vhodením svojho príspevku do pokladničiek pri východoch z kostola. Všetkým dobrodincom a štedrým darcom i našim podporovateľom úprimne ďakujeme a vyslovujeme srdečné Pán Boh zaplať a odmeň!